b'\n_START_ARTICLE_\nCodi d\'identificaci\xc3\xb3 de resines\n_START_PARAGRAPH_\nEl codi d\'identificaci\xc3\xb3 de resines (en angl\xc3\xa8s:SPI resin identification coding system) \xc3\xa9s un conjunt de s\xc3\xadmbols que es posen en els pl\xc3\xa0stics per tal d\'identificar el tipus de pol\xc3\xadmers amb els quals estan fets. Va ser desenvolupat per la Society of the Plastics Industry (SPI) el 1988 i es fa servir internacionalment._NEWLINE_El prop\xc3\xb2sit principal d\'aquests codis \xc3\xa9s permetre la separaci\xc3\xb3 eficient del diferents tipus de pol\xc3\xadmers per al seu reciclatge.  _NEWLINE_Els s\xc3\xadmbols del codi consisteixen en fletxes que envolten de manera hor\xc3\xa0ria per formar un triangle que envolta un nombre. Si no hi ha un nombre significa que \xc3\xa9s un material reciclable gen\xc3\xa8ricament i en aquest cas es fan servir altres texts i etiquetes per indicar els materials usats. Les resines ja pr\xc3\xa8viament reciclades es codifiquen amb el prefix ""R" (per exemple, una botella de PETE feta amb resines reciclades podria indicar-se com RPETE)._NEWLINE_En Unicode s\'indica U+2673 i U+2679 inclusivament. El s\xc3\xadmbol de reciclatge (recycling symbol) es codifica com U+267A.'